# PRAVILNIK

# O SADRŽINI ZAHTEVA ZA UPIS U REGISTAR NUSPROIZVODA I REGISTAR OTPADA KOJI JE PRESTAO DA BUDE OTPAD

## ("Sl. glasnik RS", br. 76/2019 i 95/2022)

**Član 1**

Ovim pravilnikom propisuju se sadržina zahteva za upis u Registar nusproizvoda i Registar otpada koji je prestao da bude otpad, sadržina i obrazac potvrde o upisu u registar, način vođenja, sadržina i obrazac registra.

**Član 2**

Zahtev za upis u Registar nusproizvoda sadrži:

1) podatke o podnosiocu zahteva (naziv, sedište, kontakt, organizaciona jedinica u kojoj nastaje nusproizvod, odgovorna lica i dr.);

2) opis proizvodnog procesa u kom nastaje proizvod i nusproizvod (naziv proizvoda i nusproizvoda) uključujući ulazne materijale i primenjene tehnologije;

3) opis materije ili predmeta za koji se podnosi zahtev za upis u Registar nusproizvoda;

4) namenu nusproizvoda, planirane godišnje količine;

5) podatke o budućim korisnicima nusproizvoda sa kojima su zaključeni ugovori;

6) dokaz o ispunjenosti propisanih kriterijuma za registraciju nusproizvoda;

7) dodatne podatke.

**Član 3**

Zahtev za upis u Registar otpada koji je prestao da bude otpad sadrži:

1) podatke o operateru i lokaciji postrojenja za ponovno iskorišćenje, uključujući i reciklažu otpada, podatke o kvalifikovanom osoblju i dozvoli za upravljanje otpadom;

2) podatke o otpadu koji se tretira i za koji se podnosi zahtev (vrsta, indeksni broj, planirana godišnja količina), kao i podatke o proizvodu koji nastaje tretmanom otpada (vrsta, naziv, namena);

3) opis načina na koji je osigurano ispunjavanje propisanih uslova, tehničkih zahteva i kriterijuma sa priloženom dokumentacijom kojom se dokazuje:

(1) da se materija ili predmet uobičajeno koriste u posebne svrhe;

(2) da za materiju ili predmet postoji tržište, odnosno potražnja (ugovor ili drugi dokument kojim se uređuje poslovni odnos između držaoca materije ili predmeta za koji se podnosi zahtev i budućeg korisnika, a iz kog je očigledno da postoji tržište, odnosno potražnja, ili izjava o nameri korišćenja otpada kome prestaje status otpada koju daje lice koje podnosi zahtev, a koje namerava da ga koristi u proizvodnom procesu ili u korisne svrhe uz dokaze koji to potvrđuju);

(3) da materija ili predmet ispunjava tehničke zahteve za posebne namene i uslove propisane zakonom i standardima koji se primenjuju na te proizvode (tehnički zahtevi i drugi kriterijumi za pojedine vrste otpada koji prestaje da bude otpad utvrđeni posebnim propisom za otpadno gvožđe i čelik, otpadni aluminijum, otpadni bakar i otpadno staklo);

(4) da korišćenje materije ili predmeta neće dovesti do štetnih posledica po životnu sredinu ili zdravlje ljudi (primenjeni sistem upravljanja kvalitetom, uključujući primenjene standardne operativne procedure, eksternu verifikaciju sistema menadžmenta kvalitetom koju daje organ za procenu usaglašenosti, npr. EMAS);

4) izjavu o usaglašenosti sa tehničkim zahtevima i drugim kriterijumima za pojedine vrste otpada koji prestaje da bude otpad utvrđenim posebnim propisom za otpadno gvožđe i čelik, otpadni aluminijum, otpadni bakar i otpadno staklo;

5) dodatne podatke i obaveštenja.

**Član 4**

Potvrda o upisu u Registar nusproizvoda sadrži sledeće podatke:

1) naziv pravnog lica ili preduzetnika (vlasnik i/ili drugi držalac nusproizvoda);

2) poreski identifikacioni broj (PIB);

3) matični broj pravnog lica ili preduzetnika;

4) sedište/adresu;

5) datum upisa;

6) broj nusproizvoda (NUS);

7) naziv nusproizvoda;

8) namenu nusproizvoda;

9) o proizvođaču nusproizvoda;

10) adresu proizvodnje;

11) period važenja registracije.

Potvrda iz stava 1. ovog člana izdaje se na Obrascu 1 - Potvrda o upisu u Registar nusproizvoda, koji je odštampan uz ovaj pravilnik i čini njegov sastavni deo.

**Član 5**

Potvrda o upisu u Registar otpada koji je prestao da bude otpad sadrži sledeće podatke:

1) naziv pravnog lica ili preduzetnika (operater);

2) poreski identifikacioni broj (PIB);

3) matični broj pravnog lica ili preduzetnika;

4) sedište/adresu;

5) datum upisa;

6) broj upisa proizvoda (PSO);

7) naziv materije ili predmeta;

8) namenu materije ili predmeta;

9) podatke o postrojenju u kom se vrši tretman (ponovno iskorišćenje/reciklaža) otpada;

10) adresu postrojenja.

Potvrda iz stava 1. ovog člana izdaje se na Obrascu 2 - Potvrda o upisu u Registar otpada koji je prestao da bude otpad, koji je odštampan uz ovaj pravilnik i čini njegov sastavni deo.

**Član 6**

Registar nusproizvoda sadrži:

1) broj dosijea;

2) broj nusproizvoda (NUS);

3) datum upisa;

4) podatke o proizvođaču nusproizvoda (naziv pravnog lica ili preduzetnika, PIB, matični broj, adresa (opština, mesto, poštanski broj, ulica i broj, telefon, faks i e-mail) i šifra pretežne delatnosti);

5) podatke o odgovornom licu u pravnom licu (ime i prezime, funkcija, telefon i e-mail);

6) podatke o licu odgovornom za izveštavanje (ime i prezime, funkcija, telefon i e-mail);

7) podatke o organizacionoj jedinici u kojoj je nusproizvod nastao (naziv, adresa opština, mesto, poštanski broj, ulica i broj, telefon, faks i e-mail i šifra pretežne delatnosti);

8) podatke o odgovornom licu u organizacionoj jedinici (ime i prezime, funkcija, telefon i e-mail);

9) podatke o nusproizvodu (naziv, kratak opis nusproizvoda, proizvodni/tehnološki proces u okviru kog nastaje nusproizvod, namena nusproizvoda);

10) opis i priložene dokaze o ispunjavanju propisanih kriterijuma za nusproizvod:

(1) dalje korišćenje nusproizvoda je izvesno (opis i priložena dokumentacija),

(2) nusproizvod se može upotrebiti direktno bez dodatne obrade, osim uobičajenim industrijskim postupcima koji ne uključuju postupke odvajanja neželjenih ili opasnih sastojaka (opis i priložena dokumentacija);

(3) nusproizvod je nastao kao sastavni deo procesa proizvodnje (opis i priložena dokumentacija);

(4) dalja upotreba nusproizvoda je dozvoljena, odnosno nije zabranjena, nusproizvod ispunjava sve relevantne zahteve u pogledu proizvoda, zaštite životne sredine i zdravlja ljudi za tu konkretnu upotrebu i neće dovesti do štetnih posledica po životnu sredinu ili zdravlje ljudi (opis i priložena dokumentacija);

11) potvrdu o upisu u registar nusproizvoda (naziv organa koji je izdao potvrdu, broj potvrde, datum izdavanja potvrde);

12) period važenja registracije;

13) evidenciju o promeni podataka (podnosilac obaveštenja, datum, opis promene;

14) ime, prezime i potpis lica ovlašćenog za vođenje registra.

Registar iz stava 1. ovog člana vodi se na Obrascu 3 - Registar nusproizvoda, koji je odštampan uz ovaj pravilnik i čini njegov sastavni deo.

**Član 7**

Registar otpada koji je prestao da bude otpad (otpadno gvožđe i čelik, aluminijum, bakar i stakleni krš) sadrži:

1) broj dosijea;

2) broj proizvoda PSO;

3) datum upisa;

4) podatke o pravnom licu/preduzetniku - operateru (naziv pravnog lica ili preduzetnika, PIB, matični broj, adresa (opština, mesto, poštanski broj, ulica i broj, telefon, faks i e-mail) i šifra pretežne delatnosti);

5) podatke o odgovornom licu u pravnom licu (ime i prezime, funkcija, telefon i e-mail);

6) podatke o licu odgovornom za izveštavanje (ime i prezime, funkcija, telefon i e-mail);

7) podatke o organizacionoj jedinici odnosno postrojenju u kom se vrši tretman, (ponovno iskorišćenje/reciklaža otpada), naziv organizacione jedinice, adresa (opština, mesto, poštanski broj, ulica i broj, telefon, faks i e-mail i šifra pretežne delatnosti);

8) podatke o odgovornom licu u organizacionoj jedinici (ime i prezime, funkcija, telefon i e-mail);

9) podatke o kvalifikovanom osoblju (broj obučenih lica i podatke o obučenim licima);

10) podatke o dozvoli za upravljanje otpadom (naziv organa koji je izdao dozvolu, broj i datum izdavanja dozvole za upravljanje otpadom);

11) podatke o otpadu (vrsta otpada, indeksni broj otpada, planirana godišnja količina otpada za tretman, vrste materije ili predmeta koji nastaje tretmanom otpada, naziv materije ili predmeta koji nastaje tretmanom otpada i namena materije ili predmeta koji nastaje tretmanom otpada);

12) opis i priloženi dokazi o ispunjavanju propisanih uslova, tehničkih zahteva i kriterijuma:

(1) materija ili predmet se uobičajeno koristi u posebne svrhe (opis, priložena dokumentacija),

(2) za materiju ili predmet postoji tržište, odnosno potražnja (opis, priložena dokumentacija),

(3) materija ili predmet ispunjavaju tehničke zahteve za posebne namene i uslove propisane zakonom i standardima koji se primenjuju na te proizvode (opis, priložena dokumentacija),

(4) korišćenje materije ili predmeta neće dovesti do štetnih posledica po životnu sredinu ili zdravlje ljudi (opis, priložena dokumentacija);

13) izjavu o usaglašenosti;

14) naziv i podatke o postrojenju u kome nastaje otpad kome se dodeljuje prestanak statusa otpada, kontakt, odgovorno lice, kvalifikovano osoblje, dozvola za upravljanje otpadom i dr.);

15) evidenciju o promeni podataka na osnovu kojih je izvršen upis (podnosilac obaveštenja, datum, opis promene);

16) napomene;

17) ime, prezime i potpis lica ovlašćenog za vođenje registra.

Registar iz stava 1. ovog člana vodi se na Obrascu 4 - Registar otpada koji je prestao da bude otpad, koji je odštampan uz ovaj pravilnik i čini njegov sastavni deo.

**Član 8**

Registri iz čl. 6. i 7. ovog pravilnika vode se kao javni registri, u elektronskoj formi.

Registri iz stava 1. ovog člana vode se ažurno i kontrolišu najmanje jednom godišnje, o čemu izveštaj podnosi lice ovlašćeno za vođenje registra.

Registar nusproizvoda, odnosno otpada koji je prestao da bude otpad, štampa se i arhivira sa dokazima i dokumentacijom podnetom u pisanoj ili elektronskoj formi, uključujući i podatke o brisanju iz registra.

**Član 9**

Ako se u registar pogrešno upišu podaci, lice ovlašćeno za vođenje registra odmah vrši ispravku.

Izvršena ispravka se evidentira u rubrici "Napomene" tako što se navodi podatak koji je pogrešno upisan i ispravljeni podatak.

**Član 10**

Brisanje iz registra vrši se ako dođe do promene podataka na osnovu kojih je izvršen upis (materija ili predmet ne ispunjava kriterijume ili tehničke zahteve utvrđene u registraciji i sl.) ili je istekao period važenja upisa.

Ako se brisanje iz stava 1. ovog člana odnosi na nusproizvod, brisane materije ili predmeti smatraju se otpadom i sa njima se postupa u skladu sa zakonom kojim se uređuje upravljanje otpadom.

**Član 11**

Upis, ispravke i brisanja iz registra obavlja i overava potpisom lice ovlašćeno za vođenje registra.

**Član 12**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije", a primenjuje se od 1. januara 2020. godine.

***Samostalni članovi Pravilnika o izmeni
Pravilnika o sadržini zahteva za upis u Registar nusproizvoda i Registar otpada koji je prestao da bude otpad***

*("Sl. glasnik RS", br. 95/2022)*

**Član 2**

Postupci započeti do dana stupanja na snagu ovog pravilnika okončaće se po odredbama ovog pravilnika.

**Član 3**

Ovaj pravilnik stupa na snagu narednog dana od dana objavljivanja u "Službenom glasniku Republike Srbije".

**Obrazac 1**

|  |  |
| --- | --- |
| Naziv organa  |    |
| Broj  |    |
| Datum  |    |

Na osnovu člana 8b stav 4. Zakona o upravljanju otpadom ("Službeni glasnik RS", br. 36/09, 88/10, 14/16 i 95/18 - dr. zakon), izdaje se

**POTVRDA
O UPISU U REGISTAR NUSPROIZVODA**

Naziv pravnog lica ili preduzetnika (vlasnik i/ili drugi držalac nusproizvoda):

Poreski identifikacioni broj (PIB):
Matični broj pravnog lica ili preduzetnika:
Sedište/adresa:

Datum upisa:
Broj nusproizvoda: NUS -
Naziv nusproizvoda:
Namena nusproizvoda:
Proizvođač nusproizvoda:
Adresa proizvodnje:

Period važenja registracije:

|  |  |
| --- | --- |
|    | MINISTAR  |
|    | Potpis i pečat  |

**Obrazac 2**

|  |  |
| --- | --- |
| Naziv organa  |    |
| Broj  |    |
| Datum  |    |

Na osnovu člana 8g stav 3. Zakona o upravljanju otpadom ("Službeni glasnik RS", br. 36/09, 88/10, 14/16 i 95/18 - dr. zakon), izdaje se

**POTVRDA
O UPISU U REGISTAR OTPADA KOJI JE PRESTAO DA BUDE OTPAD**

Naziv pravnog lica ili preduzetnika (operater):
Poreski identifikacioni broj (PIB):
Matični broj pravnog lica ili preduzetnika:
Sedište/adresa:
Datum upisa:
Broj upisa proizvoda: (PSO -)
Naziv materije ili predmeta:
Namena materije ili predmeta:
Postrojenje u kom se vrši tretman (ponovno iskorišćenje/reciklaža) otpada:
Adresa postrojenja:

|  |  |
| --- | --- |
|    | MINISTAR  |
|    | Potpis i pečat  |

**Obrazac 3**

**REGISTAR NUSPROIZVODA**

Dosije broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| BROJ NUSPROIZVODA  | NUS -  |
| DATUM UPISA  |    |

|  |
| --- |
| PODACI O PROIZVOĐAČU NUSPROIZVODA  |
| Naziv pravnog lica ili preduzetnika  |    |
| Poreski identifikacioni broj (PIB)  |    |
| Matični broj preduzeća  |    |
| Adresa  | Opština  |    |
| Mesto  |    |
|    |    |
| Poštanski broj  |    |
| Ulica i broj  |    |
| Telefon  |    |
| Faks  |    |
| E mail  |    |
| Šifra pretežne delatnosti  |    |

|  |
| --- |
| PODACI O ODGOVORNOM LICU U PRAVNOM LICU  |
| Ime i prezime  |    |
| Funkcija  |    |
| Telefon  |    |
| E mail  |    |

|  |
| --- |
| PODACI O LICU ODGOVORNOM ZA IZVEŠTAVANJE  |
| Ime i prezime  |    |
| Funkcija  |    |
| Telefon  |    |
| E mail  |    |

|  |
| --- |
| PODACI O ORGANIZACIONOJ JEDINICI U KOJOJ JE NUSPROIZVOD NASTAO  |
| Naziv organizacione jedinice  |    |
| Adresa  | Opština  |    |
| Mesto  |    |
|    |    |
| Poštanski broj  |    |
| Ulica i broj  |    |
| Telefon  |    |
| Faks  |    |
| E mail  |    |
| Šifra pretežne delatnosti  |    |

|  |
| --- |
| PODACI O ODGOVORNOM LICU U ORGANIZACIONOJ JEDINICI  |
| Ime i prezime  |    |
| Funkcija  |    |
| Telefon  |    |
| E mail  |    |
| PODACI O NUSPROIZVODU  |
| Naziv nusproizvoda  |    |
| Kratak opis nusproizvoda  |    |
| Proizvodni/tehnološki proces u okviru kog nastaje nusproizvod  |    |
| Namena nusproizvoda  |    |
| Opis i priloženi dokazi o ispunjavanju propisanih kriterijuma za nusproizvod:  |
| 1) Dalje korišćenje nusproizvoda je izvesno  | Opis:  |
| Priložena dokumentacija:  |
| 2) Nusproizvod se može upotrebiti direktno bez dodatne obrade, osim uobičajenim industrijskim postupcima koji ne uključuju postupke odvajanja neželjenih ili opasnih sastojaka  | Opis:  |
| Priložena dokumentacija:  |
| 3) Nusproizvod je nastao kao sastavni deo procesa proizvodnje  | Opis:  |
| Priložena dokumentacija:  |
| 4) Dalja upotreba nusproizvoda je dozvoljena, odnosno nije zabranjena, nusproizvod ispunjava sve relevantne zahteve u pogledu proizvoda, zaštite životne sredine i zdravlja ljudi za tu konkretnu upotrebu i neće dovesti do štetnih posledica po životnu sredinu ili zdravlje ljudi  | Opis:  |
| Priložena dokumentacija:  |

|  |
| --- |
| POTVRDA O UPISU U REGISTAR NUSPROIZVODA  |
| Naziv organa koji je izdao potvrdu  |    |
| Broj potvrde  |    |
| Datum izdavanja potvrde  |    |

|  |
| --- |
| PERIOD VAŽENJA REGISTRACIJE:  |

|  |
| --- |
| EVIDENCIJA O PROMENI PODATAKA  |
| Podnosilac obaveštenja  |    |
| Datum  |    |
| Opis promene  |    |

|  |
| --- |
| **Napomene:**  |

|  |  |  |
| --- | --- | --- |
|    |    | Ovlašćeno lice(ime i prezime)  |
|    |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Potpis  |

**Obrazac 4**

**REGISTAR OTPADA KOJI JE PRESTAO DA BUDE OTPAD**

|  |  |
| --- | --- |
| BROJ DOSIJEA  | PSO -  |
| DATUM UPISA  |    |

|  |
| --- |
| PODACI O PRAVNOM LICU/PREDUZETNIKU - OPERATERU  |
| Naziv pravnog lica ili preduzetnika  |    |
| Poreski identifikacioni broj (PIB)  |    |
| Matični broj preduzeća  |    |
| Adresa  | Opština  |    |
| Mesto  |    |
|    |    |
| Poštanski broj  |    |
| Ulica i broj  |    |
| Telefon  |    |
| Faks  |    |
| E mail  |    |
| Šifra pretežne delatnosti  |    |

|  |
| --- |
| PODACI O ODGOVORNOM LICU U PREDUZEĆU  |
| Ime i prezime  |    |
| Funkcija  |    |
| Telefon  |    |
| E mail  |    |

|  |
| --- |
| PODACI O LICU ODGOVORNOM ZA IZVEŠTAVANJE  |
| Ime i prezime  |    |
| Funkcija  |    |
| Telefon  |    |
| E mail  |    |

|  |
| --- |
| PODACI O ORGANIZACIONOJ JEDINICI, ODNOSNO POSTROJENJU GDE SE VRŠI TRETMAN (PONOVNO ISKORIŠĆENJE/RECIKLAŽA OTPADA)  |
| Naziv organizacione jedinice  |    |
| Adresa  | Opština  |    |
| Mesto  |    |
|    |    |
| Poštanski broj  |    |
| Ulica i broj  |    |
| Telefon  |    |
| E mail  |    |
| Šifra pretežne delatnosti  |    |

|  |
| --- |
| PODACI O ODGOVORNOM LICU U ORGANIZACIONOJ JEDINICI  |
| Ime i prezime  |    |
| Funkcija  |    |
| Telefon  |    |
| E mail  |    |

|  |
| --- |
| PODACI O KVALIFIKOVANOM OSOBLJU  |
| Broj obučenih lica  |    |
| Podaci o obučenim licima  |    |
| DOZVOLA ZA UPRAVLJANJE OTPADOM  |
| Naziv organa koji je izdao dozvolu  |    |
| Broj i datum izdavanja dozvole  |    |

|  |
| --- |
| PODACI O OTPADU KOJI JE UPISAN U REGISTAR OTPADA KOJI JE PRESTAO DA BUDE OTPAD  |
| Vrsta otpada  |    |
| Indeksni broj otpada  |    |
| Planirana godišnja količina otpada za tretman  |    |
| Vrste materije ili predmeta koji nastaje tretmanom otpada  |    |
| Naziv materije ili predmeta koji nastaje tretmanom otpada  |    |
| Namena materije ili predmeta koji nastaje tretmanom otpada  |    |
| Opis i priloženi dokazi o ispunjavanju propisanih uslova, tehničkih zahteva i kriterijuma:  |
| 1) Materija ili predmet se uobičajeno koriste u posebne svrhe  | Opis:  |
| Priložena dokumentacija:  |
| 2) Za materiju ili predmet postoji tržište, odnosno potražnja  | Opis:  |
| Priložena dokumentacija:  |
| 3) Materija ili predmet ispunjavaju tehničke zahteve za posebne namene i uslove propisane zakonom i standardima koji se primenjuju na te proizvode  | Opis:  |
| Priložena dokumentacija:  |
| 4) Korišćenje materije ili predmeta neće dovesti do štetnih posledica po životnu sredinu ili zdravlje ljudi  | Opis:  |
| Priložena dokumentacija:  |

|  |  |
| --- | --- |
| Izjava o usaglašenosti  |    |
| Naziv i podaci o postrojenju u kome nastaje otpad kome se dodeljuje prestanak statusa otpada, kontakt, odgovorno lice, kvalifikovano osoblje, dozvola za upravljanje otpadom i dr.);  |    |

|  |
| --- |
| EVIDENCIJA O PROMENI PODATAKA NA OSNOVU KOJIH JE IZVRŠEN UPIS  |
| Podnosilac obaveštenja  |    |
| Datum  |    |
| Opis promene  |    |

|  |
| --- |
| **Napomene:**  |

|  |  |  |
| --- | --- | --- |
|    |    | Ovlašćeno lice(ime i prezime)  |
|    |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Potpis  |